**Farské oznamy**

 **Tretia veľkonočná nedeľa C (1. 5. 2022)**

|  |  |  |
| --- | --- | --- |
| Pondelok | Sv. Atanáza, biskupa a učiteľa Cirkvi | 18.00 |
| Utorok | Sv. Filipa a Jakuba, apoštolov, sviatok | 7.00 |
| Streda |  | 7.00 |
| Štvrtok | Za povolania na kňazský stav | 18.00 |
| Piatok | O Najsvätejšom srdci Ježišovom, prvý piatok | 17.00 |
| Sobota | O Nepoškvrnenom srdci Panny Márie | 7.00 a 18.00 Oblazov |
| Nedeľa | Štvrtá veľkonočná nedeľa – Nedeľa Dobrého pastiera | 8.00 a 10.30 |

Mesiac máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Lebo Panna Mária je vždy cestou, ktorá vedie ku Kristovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme. Bolo by krásne keby ste si doma našli čas a dokázali sa spoločne ako rodina pomodliť napr. jeden desiatok sv. ruženca alebo nejakú inú modlitbu. Zvlášť k tomu povzbudzujem rodiny prvoprijímajúcich detí.

Tento týždeň je týždňom modlitieb za duchovné povolania, modlime sa, aby nám Pán dal pastierov podľa svojho srdca a vybral si aj z našich chlapcov a dievčat Božích služobníkov pre svoje kráľovstvo.

Tento týždeň máme prvopiatkový a srdečne vás pozývam ku sv. spovedi. Spovedám každý deň pol hodinu pred sv. omšou a vo štvrtok budem spovedať od 17.00 a v piatok Od 15.00 hod a bude vystavený Pán Ježiš k verejnej úcte. Adoráciu ukončím 15.minút pred sv. omšou a pomodlíme sa litánie k Božskému srdcu.

Pri Božom hrobe ste obetovali 1040eur. Nech Pán odmení vašu štedrosť.

Dnes je prvonedeľná zbierka pre potreby našej farnosti.

Na budúci týždeň bude zbierka na kňazský seminár.

Prosím, ak by ste mohli zahlasovať za náš projekt s názvom „Spolu rastieme vo viere“ na webovej stránke cestaobnovy.sk

Chcel by som pozvať deti na Misijnú púť detí do Rajeckej Lesnej, ktorá by sa uskutočnila 14.5. Deti sa môžu prihlásiť u p. katechétky.

Farnosť Korňa a Misionári Najsvätejších Sŕdc Pána Ježiša a Panny Márie pozývajú v nedeľu 8. mája 2022 na Jarnú púť na Hore Živčáková pri Turzovke.

Kňazský seminár sv. Gorazda v Nitre pozýva v sobotu 7. mája 2022 o 10:00 h.na Deň otvorených dverí.

Duchovná obnova rozVEDENÍ k BOHU sa uskutoční 24. - 26. júna 2022 v Rodinkove v Belušských Slatinách. Je určená pre tých, ktorí po rozvode žijú v nových vzťahoch.

Vzadu na stolíku si môžete zakúpiť za 2eurá časopis Milujte sa. Nájdete v ňom články napr. o uzdravení z gliómu, o zjaveniach Pána Ježiša i v dnešnej dobe, o nespravodlivom procese s tromi slov. biskupmi, , o príčinách ateizmu...

Chcel by som sa poďakovať za vaše modlitby, obety, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 9. Želám vám peknú nedeľu.